**CAIET DE SARCINI – PARTE TEHNICĂ**

**Obiectul contractului :** SERVICII DE REVIZII TEHNICE PERIODICE ȘI REPARAȚII (INTERVENȚII LA CERERE) A UTILAJELOR PROFESIONALE DIN DOTAREA CANTINELOR ȘI SPĂLĂTORIILOR DIN CADRUL UNIVERSITĂȚII.

**Cod CPV:** 50880000-7;

**Scopul contractului: Asigurarea funcţionării utilajelor profesionale și echipamentelor electrocasnice din dotarea cantinelor și spălătoriilor din cadrul universității**, potrivit necesităţilor *achizitorului*, **în limitele parametrilor tehnici prevăzuţi în documentaţiile tehnice**, furnizate odată cu echipamentele de către producător, **prin realizarea periodică de revizii tehnice la toate utilajele și echipamentele prevăzute în Anexa nr. 1**, unde este specificată perioada și locația în care se află amplasate aceste utilaje și echipamente, **și prin intervenții la solicitarea *achizitorului****,* asupra utilajelor și echipamentelor, **în cazul apariției unor defecțiuni a acestora între două revizii periodice.**

Realizarea operaţiilor de întreţinere sunt prevăzute în Anexa nr. 2.

**Obligaţiile principale ale prestatorului:**

1. **Privind revizia periodică:**

* Efectuarea tuturor operaţiilor de întreţinere menţionate în Anexa nr. 2 asupra utilajelor profesionale și echipamentelor electrocasnice amplasate în cadrul obiectivelor înscrise în Anexa nr. 1;
* Instruirea personalului, indicat de fiecare responsabil de obiectiv, cu privire la modul de utilizare, operare și manipulare a utilajelor și echipamentulor concomitent cu efectuarea testelor specifice privind funcţionalitatea acestora, în cazul în care se constată că defectarea utilajului s-a produs din eroare de utilizare;
* Întocmirea unui proces verbal de recepție a reviziei/intervenției pentru fiecare obiectiv în parte în care să fie consemnate cel puţin următoarele menţiuni:

1. Data reviziei tehnice;
2. Utilajele și echipamentele revizuite tehnic;
3. Constatări și mențiuni la fiecare utilaj sau echipament la care este cazul;
4. Recomandări pentru utilizatori;

Procesul verbal va fi semnat de comisia de recepție a ***achizitorului***, va fi întocmit în două exemplare, reprezentatul ***Prestatorului*** va semna la inițierea lucrării și de primire după recepție a unui exemplar din procesul verbal.

Prima revizie se va efectua în cel mult 20 de zile de la data intrării în vigoare a contractului de prestări servicii la toate echipamentele ce fac obiectul contractului. Următoarele revizii vor fi realizate conform periodicității menționate în Anexa 1 la fiecare echipament în parte.

Prioada de prestare a reviziilor va fi până la data de 31.12.2017 (cu posibilitate de prelungire prin act adițional până la 30.03.2018) + 30 de zile termenul de plată.

În cadrul contractului se vor efectua revizii lunare, trimestriale, și anuale conform programării din Anexa 1.

Intervalu de timp între revizii va fi:

1. La reviziile lunare va fi de minim 25 de zile și maxim 30 de zile de la revizia anterioară.
2. La reviziile trimestriale va fi de minim 80 de zile și maxim 90 de zile de la revizia anterioară.
3. Revizia anuală va fi cea efectuată în cel mult 20 de zile de la data intrării în vigoare a contractului.

Intervenţiile asupra utilajelor și echipamentelor efectuate de ***prestator,*** ca urmare a unei solicitări a ***achizitorului*** pentru efectuarea de reparaţii, nu se consideră ca fiind operaţiuni în cadrul reviziilor periodice de întreţinere.

1. **Privind intervenţiile la solicitarea *achizitorului*, ca urmare a defectării/nefuncţionării unui echipament:**

* ***Prestatorul*** va asigura, în toate zilele lucrătoare, pe durata derulării contractului, personal specializat pentru repunerea în stare de funcţionare a utilajelor și echipamentelor prevăzute în Anexa nr. 1.
* Operațiunile constau în:

- identificarea cauzelor defecţiunilor,

- repararea sau înlocuirea componentelor defecte, după caz;

- efectuarea probelor funcţionale, care se vor face în timpul programului de lucru al personalului obiectivului unde este amplasat utilajul sau echipamentul defect.

* Solicitarea de intervenţie se va face telefonic, la numărul indicat de ***prestator***, sau prin e-mail, numai de către responsabilul de contract nominalizat de către ***achizitor***;
* La solicitarea ***achizitorului*** transmisă telefonic sau prin e-mail durata de deplasare a specialiștilor și constatarea defecțiunilor va fi de **maxim 48 ore de la sesizare**.
* Durata pentru remedierea defecțiunilor va fi de **maxim 24 de ore** de la constatare, **în cazul în care în cadrul reparației nu este necesară înlocuirea unor componente constatate defecte.**
* **În cazul în care în cadrul reparaţiei este necesară şi înlocuirea unor componente** constatate defecte, termenul de rezolvare este de **maximum 24 de ore de la aprobarea devizului pentru piese de schimb** de către ***Achizitor,*** pentru intervențiile de valoare redusă și de **maximum 72 de ore de la aprobarea devizului pentru piese de schimb** de către ***Achizitor,*** pentru intervențiile complexe. Pentru reparațiile la care sunt necesare piese de schimb din import se adaugă la termenul de rezolvare o perioadă de maxim 20 zile, necesare achiziționării externe.
* **Aceste termene vor putea fi depășite doar cu acordul scris al achizitorului**.
* **Acceptul asupra devizului pentru piese de schimb va fi dat de comisia de recepție**.
* Intervențiile la solicitarea achizitorului pot fi de valoare redusă (sub 1785 lei, inclus TVA) și complexe (peste 1785 lei, inclus TVA);
* În situaţiile în care pentru repunerea în stare de funcţionare a unui echipament defect este necesară înlocuirea unei / unor componente din care este compus, prestatorul va întocmi un deviz antecalcul care va conţine costurile reparaţiei, incluzând prețul manoperei și preţul componentei / componentelor noi cu un adaos comercial de max. 40%. Pentru intervențiile de valoare redusă, manopera de intervenție nu va depăși, în ofertă, dublul valorii tarifului unei revizii unitare periodice; după avizarea de către comisia de recepție, prestatorul efectuează reparația. Pentru intervențiile complexe, devizul va fi predat responsabilului de contract din partea ***achizitorului*** în vederea obţinerei aprobării de efectuare a cheltuielior aferente reparaţiilor. ***Prestatorul*** va trece la efectuarea acestor reparaţii numai după comunicarea aprobării privind reparaţia. **Plata reparaţiei se va face pe baza procesului verbal de recepție**, întocmit în urma efectuării recepţiei tehnico-funcţionale a echipamentului remediat, semnat de comisia de recepție și contrasemnat de responsabilul de contract din partea ***achizitorului*** și de reprezentantul ***prestatorului***, **și a facturii emise de *prestator.***
* În situaţia în care pentru repunerea în stare de funcţionare a unui echipament sunt necesare a fi efectuate reparaţii fără înlocuire de componente defecte nu se vor percepe tarife pentru manoperă, aceste intervenţii considerându-se a fi aferente garanţiilor de funcţionare acordate de ***prestator*** în urma reviziilor făcute pe perioada valabilităţii contractului.

Garanțiile de funcționare în urma reviziilor sunt de:

* 25 de zile calendaristice pentru **revizia lunară**;
* 80 de zile calendaristice pentru **revizia trimestrială**;
* 11 luni pentru **revizia anuală**.

1. **Alte obligaţii ale părţilor:**

* ***Prestatorul*** asigură garanţia funcţionării echipamentelor care fac obiectul contractului pe toată durata acestuia;
* Prestatorul are obligația informării prealabile, cu min. 24 ore, a responsabilului cu urmărirea contractului privind prezentarea la execuția reviziei periodice;
* Pentru echipamentele reparate garanţia va fi de minim 6 luni (inclusiv pentru piesele de schimb).

**Director tehnic Direcția coordonare**

**cămine-cantine și informatizare**

Ing. Dorina Prisecaru Ing. Pleșcan Bogdan-Eduard